2017 m. G20 susitikimas Hamburge

2017 m. G20 susitikimas Hamburge (angl. 2017 G20 Hamburg summit) vyko 2017 m. liepos 7-8 dienomis Hamburge, Vokietijoje. Tai buvo dvyliktas G20 grupės susitikimas nuo 2008 m.

Šio susitikimo metu pirmą kartą gyvai bendravo JAV ir Rusijos prezidentai Donald Trump ir Vladimiras Putinas.

Be įprastinių tokiam susitikimui temų kaip ekonomikos augimas, tarptautinė prekyba, finansų rinkų reguliavimas, buvo kalbama ir tokiomis temomis:
 visapusiškas augimas;
 pasirengimas 2030 m. darnaus vystymosi programai;
 ekonominis moterų vystymasis;
 pabėgėlių ir migrantų krizė Europoje;
 antiterorizmas ir nacionalinis saugumas.

Susitikimo dalyviai

Kviestiniai svečiai

Tarptautinės organizacijos

Protestai 

Likus kelioms savaitėms iki susitikimo prasidėjo masiniai protestai, tiek taikūs, tiek agresyvūs. Birželio 18 d. naktį keliuose Vokietijos miestuose 13 vietų įvyko traukinių bėgių padegimai.

Susitikimo išvakarėse vietos policijos pajėgos atskyrė nuo pirmosios didelės protesto demonstracijos ir išvaikė būrį radikalių pažiūrų demonstrantų, nes jie nepakluso policijos nurodymams nusiimti juodų kaukių.

Liepos 6 d. pasireiškė agresyvūs protestai. Apie 160 policijos pareigūnų buvo sužeista ir suimta apie 75 protestuotojai. Kai kurie jų stengėsi prasibrauti į taip vadinamą „raudonąją zoną“, kurios teritorijoje vyko G20 renginiai, tačiau policija protestuotojus atbaidė vandens patrankomis.

Liepos 7 d. chuliganai padegė daug mieste stovėjusių automobilių, Šancenfyrtel rajone buvo nusiaubta ir apvogta keletas parduotuvių. Kaukėti chuliganai nevaldomai siautėjo mieste apie 3 valandas, o vietiniai išreiškė pastabas, kad rengti tokio lygio renginį apgyvendintose teritorijose yra klaida.

Nuorodos 
 Oficiali svetainė

Šaltiniai 

2017 metai